Qo‘lida do‘mbira ko‘tarib kuylaydigan Hosila Rahimova endi gitara ko‘tarib klipda suratga tushdi

Tez orada xonanda Hosila Rahimovaning rok yo‘nalishda kuylagan qo‘shig‘i uchun klipi ekranlarga chiqadi, deb yozdi “Shok.uz”. Nashr bunda qo‘shiqchini folklor primadonnasi, deb ta’riflagan.

Qo‘shiqqa “Hay-haya” deb nom berilgan bo‘lib, uning klipida Hosila yangi qiyofada namoyon bo‘ladi. Endilikda u qo‘lida do‘mbira bilan emas, gitara bilan namoyon bo‘ladi. Bu tarona rok va falklor uyg‘unlashgan ilk ijod na’munasi ekani qayd etilgan.
Qo‘shiq va uning klipi teleekranlarda qachon ko‘rinish berishiga oydinlik kiritilmagan.